Matthew Caruana Galizia, iben Daphne, allega li Yorgen Fenech, l-allegat mandant tal-qtil tal-ġurnalista, kien jew qiegħed iħallas għad-difiża tal-aħwa Degiorgio, akkużati li wettqu d-delitt. Alfred u George Degiorgio, bħalissa qed jipprotestaw wara li ġew miċħuda l-maħfra presidenzjali li huma qed jitolbu bil-għan li jikxfu informazzjoni fuq reati serji, li jinvolvu lill-Ministru Carmelo Abela u anke lill-eks Ministru Carmelo Abela. Ilbieraħ huma saħansitra kitbu, permezz tal-Avukat tagħhom, William Cuschieri, l ill-Kummissarju Ewropew għall-Ġustizzja , Didier Reynders, jisħqu li hemm kunflitt ta' interess u li l-Gvern Malti ma jistax jiddeċiedi dwar il-proklama li huma qed jitolbu. F'din is-serqa, l-aħwa Degiorgio qed jimplikaw ukoll żewġ uffiċjali tal-Pulizija li mhux qed isemmu. Matthew Caruana Galizia allega li Fenech qed iħallas lill-avukati tal-aħwa Degiorgio, b'reazzjoni għall-aħbar dwar din l-ittra lill-Kummissarju Ewropew. L-aħwa Degiorgio ħadu l-każ tagħhom ukoll quddiem il-Qorti Kostituzzjonali. Intant, fl-ittra lill-Kummissarju Ewropew, William Cuschieri qal li l-klijenti tiegħu lesti li jiltaqgħu mal-Kummissarju Ewropew, ma' persuna tal-fiduċja tiegħu, mal-Europol u anke ma' membri tal-midja biex jispjegaw id-dettalji tal-informazzjoni tagħhom.